Արտադրանքի վերահսկողություն

**Արտադրանքի վերահսկողություն** կամ **պրոդուկտի վերահսկողություն,** ֆինանսների կառավարման միջին առևտրային հարթակի շատ կարևոր գործառույթ: Ներդրումային բանկերի (IB) համար, որոնք արտադրում և վերափոխում են մի շարք ֆինանսական պրոդուկտներ, արտադրանքի վերահսկողությունը համարվում է գործառնական ռիսկի վերահսկմանը և չափմանը նպաստող հիմնական գործոնը:

## Գործառույթ
Արտադրանքի վերահսկողությունը ֆինանսական վերահսկողության և աջակցության գործառույթ է, որը պատասխանատու է առևտրային, վարկային և գանձապետական բաժինների համար ճշգրիտ ֆինանսական հաշվետվությունների ապահովման համարː Այս գործառույթը ներդրումային բանկային գործունեության մեջ կարևոր ռիսկերի կառավարման տարր է և հաճախ օգտագործվում է նաև կորպորատիվ գանձապետական արձանագրությունների, հեջ ֆոնդերի և, վերջերս, կրիպտո առևտրային ընկերությունների կողմից։ Հաշվի առնելով իր պարտավորությունները, արտադրանքի վերահսկման բաժինը ներառում է ֆինանսների և ռիսկերի կառավարման բաժինները՝ հաշվետու լինելով և՛ գլխավոր ֆինանսական տնօրենին, և՛ ֆինանսական ռիսկերի տնօրենին (միջին օֆիս և արտադրանքի վերահսկողություն, այս թվում Ֆինանսական ռիսկերի կառավարում, գործառնական ռիսկ)ː

Որպես հիմնական արդյունք, արտադրանքի վերահսկողությունը կազմում է օրական եկամուտը` շահույթի և վնասի  հաշվետվությունը («P&L») և հաշվեկշռի հաշվետվությունը, որոնց վրա հիմնվում են ներքին շահագրգիռ կողմերը (ինչպիսիք են բիզնեսը, ֆինանսական վերահսկողությունը, կառավարման հաշվետվությունը)՝ բիզնեսի արդյունավետությունը գնահատելու համար. բիզնեսը պետք է հաստատի շահույթն ու վնասըː (Նման հաստատումը ենթադրում է, օրինակ, որ առևտրային հաղորդագրության հետ կապված էական տարաձայնությունները լուծվել են։) Այս արդյունքները նաև դուրս են գալիս կազմակերպությունից և օգտագործվում են կարգավորող մարմինների կողմից, ինչպիսիք են Դաշնային պահուստային համակարգը կամ Եվրոպական կենտրոնական բանկըː Ավարտելուց հետո վերահսկիչը ստանում է ֆինանսական արդյունքների մանրամասն պատկերացում և ներկայացնում է դրայվերները ֆինանսական արդյունքների հաշվետվությանը կից «շահույթի և վնասի բացատրության» (*PnL*) մեկնաբանության մեջ։ Այս դեպքում, «եկամտի և վնասի ատրիբուցիաները»` եկամտի և վնասի վերլուծությունը կատարվում է բազային բաղադրիչների հիման վրա, այնպես որ առկա դիրքերից ստացված եկամտաբերությունն ու վնասը վերագրվում են դրա հիմքում ընկած գնագոյացման շարժիչ ուժերին։

## Գնահատման վերահսկողություն
Սովորաբար, արտադրանքի վերահսկողության բաժինը պատասխանատու է նաև **Գնահատման** **վերահսկողության** համարː Որպես ֆինանսական հաստատությունների կառավարման կառուցվածքի հիմնական տարր, այս թիմն անկախ կերպով կատարում է ֆինանսական ակտիվների արժեքի ստուգում` այդպիսով ապահովելով, որ առևտրականները ճիշտ կատարեն իրենց գրառումները՝ կարևոր պաշտպանություն խարդախ առևտրականներից, և որ հաշվեկշիռը համապատասխանեցվի արդար գնի հաշվապահական սահմանմանը (գնահատման ռիսկ)։ Ֆինանսական վերահսկողությունը (այստեղ) սովորաբար նշանակվում է  ակտիվների որոշակի դասի համար, օրինակ՝ վարկային, տոկոսադրույքային կամ արտարժույթային։ Եթե կարգավորող մարմինը պահանջում է դա, գնահատումը կարգավորում է Բանկի «զգուշավոր գնահատման» ներկայացումը։

## Ներքին վերահսկողություն
Կան այս ֆունկցիան կարգավորող *ներքին վերահսկողության* լրացուցիչ տարրերː Նոր և փոփոխված գործարքները վերլուծվում են՝ համոզվելու համար, որ դրանք իսկական են և պատշաճ կերպով չափված են, և այնուհետև կարող են ներկայացվել հաշվետվության մեջ։ Վերանայվում են ֆինանսավորման ծախսերը կամ շահույթները, ինչպես նաև ցանկացած վճարները և արժեքի ճշգրտումները։ Արտադրանքի վերահսկողությունը նաև օգնում է բիզնեսին նոր ապրանքների ներդրման հարցում։ Նրանք դա անում են՝ ապահովելով, որ ֆինանսական ճարտարապետությունը և վերահսկողության կառուցվածքը կարողանան ընդունել և մշակել նոր ապրանքները։

Ներքին վերահսկողությունը հաշվապահության և աուդիտի գործընթաց է, որն ապահովում է կազմակերպության նպատակները՝ գործառնական արդյունավետության, հուսալի ֆինանսական հաշվետվությունների և օրենքների, կանոնակարգերի և քաղաքականության պահպանման առումով: Լայն հասկացություն հանդիսացող ներքին վերահսկողությունը ներառում է այն ամենը, ինչը վերահսկում է կազմակերպության համար ռիսկերը:

## Խախտման նախադեպեր
Եղել են մեծ հնչեղություն ստացած դեպքեր, երբ բանկերը տուգանվել են այս վերահսկողության անարդյունավետ գործելու համար, օրինակ՝ ԱՄՆ ֆինանսական ծառայությունների կարգավորող մարմնի՝ Արժեթղթերի և բորսաների հանձնաժողովի կողմից եվրոպական ներդրումային *Credit Suisse* բանկին տուգանելու դեպքը՝ ենթապրայմ վարկային ճգնաժամի գագաթնակետին պարտատոմսերը սխալ գնահատական տալու համարː Ապրանքի վերահսկողության անբավարար ընթացակարգ նկատվել է նաև մի քանի ամերիկյան ներդրումային բանկերի, ինչպիսին է *Lehman Brothers-ը*, փլուզման դեպքումː

## Ծանոթագրություններ


## Արտաքին հղումներ
* "Asset Management Operations and Controls." .. Office of the Comptroller of the Currency (OCC) [Ակտիվների կառավարման գործառնություններ և վերահսկողություն] 
*   

Կատեգորիա:Բանկային եզրեր
Կատեգորիա:Ռիսկերի կառավարում
Կատեգորիա:Ֆինանսական շուկաներ
Կատեգորիա:Ֆինանստնտեսական վերլուծություն